หากน้ำทะเลมีอุณหภูมิสูงขึ้น ปลาที่อาศัยอยู่ในบริเวณนั้น อาจเปลี่ยนแปลงนิสัย หรือพฤติกรรมได้
งานวิจัยชิ้นใหม่ในออสเตรเลียชี้ให้เห็นว่า ปลาที่อาศัยอยู่ตามแนวปะการัง อาจมีการเปลี่ยนแปลงลักษณะนิสัย และพฤติกรรมได้ หากน้ำในบริเวณนั้น
โดยงานวิจัยดังกล่าวรวบรวมข้อมูลจากปลาทะเล2 สายพันธ์บริเวณแนวปะการังยักษ์ Great Barrier Reef พบว่ายิ่งน้ำมีอุณหภูมิสูงขึ้น ปลาก็ยิ่งดุร้ายขึ้นด้วย หลายท่านคงเคยได้ยินมาบ้างว่า อากาศร้อนยิ่งทำให้คนใจร้อนล่าสุด รายงานวิจัยที่มหาวิทยาลัย New South Wales ในนครซิดนีย์ชี้ว่าไม่ใช่แค่คนเท่านั้น แต่หากน้ำทะเลมีอุณหภูมิเพิ่มขึ้น แม้เพียงเล็กน้อยแค่ 1-2องศาเซลเซียส อาจทำให้ปลาในบริเวณนั้น ปราดเปรียวและดุร้ายยิ่งขึ้นกว่าเดิมได้ถึง30 เท่า โดยนักวิทยาศาสตร์เชื่อว่า เมื่อน้ำร้อนขึ้นกระบวนการเผาผลาญอาหารหรือเมตาบอริซึ่มในร่างกายของสัตว์น้ำ จะทำงานเร็วขึ้นและปลาเป็นสัตว์เลือดเย็นที่ปรับอุณหภูมิร่างกายตามสิ่งแวดล้อมจึงเกิดความกังวลว่า การที่น้ำทะเลทั่วโลกมีอุณหภูมิสูงขึ้น เนื่องจากภาวะโลกร้อนปลาที่ก้าวร้าวและว่องไวขึ้นเหล่านั้น จะกลายเป็นอาหารของบรรดานักล่าใต้ทะเลมากขึ้นด้วย ด๊อกเตอร์ Peter Biro แห่งภาควิชาชีววิทยา ธรณีวิทยา และวิทยาศาสตร์สิ่งแวดล้อม มหาวิทยาลัย NewSouth Wales อธิบายว่า หากมีปลาหนึ่งตัว ว่ายอยู่อย่างปราดเปรียวกว่าปลาตัวอื่นๆปลาตัวนั้นจะกลายเป็นเป้าสายตา และอาจเป็นอาหารของสัตว์นักล่าตัวอื่นๆ ได้ง่ายกว่าปลาที่เชื่องช้าและว่าระดับความว่องไว และความก้าวร้าวนั้น ขึ้นอยู่กับระดับอุณหภูมิของน้ำด้วย สรุปคือเมื่อน้ำร้อนขึ้นปลาต่างๆ ก็มีความเสี่ยงที่จะกลายเป็นอาหารมากขึ้นนั่นเอง ด๊อกเตอร์ Biroบอกว่าแนวคิดที่ว่านี้อาจฟังดูแปลกๆแต่ก็เป็นความรู้ใหม่ที่สำคัญต่อนักวิทยาศาสตร์เพื่อใช้ในการทำความเข้าใจว่าสัตว์โลกจะตอบสนองต่อความเปลี่ยนแปลง ของระบบนิเวศน์ได้อย่างไร อย่างไรก็ตาม แม้จะยังไม่ทราบแน่ชัด ถึงผลกระทบในระยะยาวของภาวะโลกร้อนที่จะมีต่อจำนวนปลาในมหาสมุทร แต่นักวิจัยที่มหาวิทยาลัย New South Wales เชื่อว่า สัตว์น้ำเหล่านั้น จะสามารถปรับตัวตามสภาพแวดล้อมได้ในที่สุดแต่ปัญหาก็คือ หากอุณหภูมิน้ำทะเลยังเปลี่ยนแปลงขึ้นลงไม่แน่นอนเช่นนี้การปรับตัวเข้ากับสิ่งแวดล้อมก็อาจเป็นเรื่องยาก สำหรับแนวปะการังยักษ์ Great Barrier Reef นั้น คือแนวปะการังที่มีขนาดใหญ่ที่สุดในโลกด้วยความยาวมากกว่า 2พันกิโลเมตร และเป็นที่อยู่อาศัยของสัตว์ทะเล และนกหลายชนิด แต่ละปีจะมีนักท่องเที่ยวจากทั่วโลกเดินทางมาชมGreat Barrier Reef มากกว่า 2 ล้านคน นักวิทยาศาสตร์ระบุว่าแนวปะการังยักษ์นี้กำลังถูกคุกคามจากมลพิษ ภาวะโลกร้อนและการเพิ่มขึ้นของระดับกรดในน้ำทะเล